thecodefatherco/RoDrive huggingface dataset:
Întrebare: Vă deplasați pe drum într-o coloană. Cum vă comportați?
Variante de răspuns:
Depășiți coloana, pe cât posibil printr-o singură manevră
Păstrați o distanță corespunzătoare față de cel care circulă în față și urmăriți comportamentul celorlalți participanți la trafic
Circulați foarte aproape de vehiculul din față, pentru a nu rămâne în urmă
Răspuns corect: Păstrați o distanță corespunzătoare față de cel care circulă în față și urmăriți comportamentul celorlalți participanți la trafic
Explicație: Conducătorul de vehicul care depășește trebuie să se asigure că dispune de spațiu suficient pentru a reintra pe banda inițială, unde trebuie să revină după efectuarea manevrei de depășire. Având în vedere că în enunțul întrebării se specifică că vă deplasați într-o coloană, nu puteți efectua manevra de depășire pentru că nu o să existe spațiu suficient pentru a reintra pe banda inițială. Mai mult de atât, se interzice depășirea vehiculelor pe sectorul de drum unde s-a format o coloana de vehicule în așteptare,dacă prin aceasta se intră pe sensul opus de circulație, precum și depășirea unei coloane de vehicule oprităla culoarea roșie a semaforuluisaula o trecere la nivel cu calea ferată, indiferent dacă prin aceasta se intră sau nu pe sensul opus de circulație. Atunci când drumul este aglomerat și vă deplasați într-o coloană, trebuie să păstrați o distanță suficientă față de vehiculul care circulă în față pentru a evita eventualele coliziuni și pentru a putea opri, la nevoie, în condiții de siguranță, fiind recomandat să circulați cu atenție sporită, urmărind comportamentul celorlalți participanți la trafic. Trebuie să păstrați o distanță suficientă față de vehiculul care circulă în față pentru evitarea coliziunii în orice situație, chiar și atunci când vă deplasați pe drum într-o coloană.
Întrebare: Dacă aveți cunoștință de producerea unui accident de circulație, în urma căruia a rezultat moartea sau vătămarea corporală a unei persoane, sunteți obligat:
Variante de răspuns:
Legal, nu vă revine nicio obligație
Opriți, anunțați de îndată poliția și apelați numărul național unic pentru apeluri de urgență 112
Vă informați asupra împrejurărilor care au determinat accidentul
Răspuns corect: Opriți, anunțați de îndată poliția și apelați numărul național unic pentru apeluri de urgență 112
Explicație: Dacă aveți cunoștință de producerea unui accident de circulație, în urma căruia a rezultat moartea sau vătămarea corporală a unei persoane, sunteți obligat să opriți, să anunțați de îndată poliția și să apelați numărul național unic pentru apeluri de urgență 112. Atenție!. Aveți aceste obligații chiar dacă nu ați fost implicat în acel accident de circulație, este de ajuns să aveți cunoștință de producerea accidentului pentru a avea aceste obligații.
Întrebare: Cum procedați atunci când, circulând pe un drum public, la o curbă cu vizibilitate redusă sub 50 m, observați că în fața dumneavoastră se deplasează un vehicul cu tracțiune animală?
Variante de răspuns:
Claxonați, pentru a determina vehiculul cu tracțiune animală să iasă în afara carosabilului
Efectuați depășirea, fiind permisă prin lege
Circulați în spatele vehiculului cu tracțiune animală până când aveți o bună vizibilitate și puteți depăși în siguranță
Răspuns corect: Circulați în spatele vehiculului cu tracțiune animală până când aveți o bună vizibilitate și puteți depăși în siguranță
Explicație: Nu trebuie să claxonați, pentru a determina vehiculul cu tracțiune animală să iasă în afara carosabilului, acesta are dreptul de a folosi partea carosabilă în egală măsură cu dumneavoastră. Mai mult de atât, avertizarea sonoră este interzisă în mod abuziv sau la mai puțin de 25 de metri față de cei cărora li se adresează. Depășirea este interzisă de lege în curbe și în orice alte locuri unde vizibilitatea este redusă sub 50 m. Depășirea vehiculelor este interzisă în curbe și în orice alte locuri unde vizibilitatea este redusă sub 50 m. Prin urmare, atunci când circulați pe un drum public, la o curbă cu vizibilitate redusă sub 50 m, și observați că în fața dumneavoastră se deplasează un vehicul cu tracțiune animală trebuie să circulați în spatele acestuia până când aveți o bună vizibilitate și puteți depăși în siguranță.
Întrebare: În care dintre următoarele situații sunteți obligat să circulați cu o viteză care să nu depășească 30 km/h în localități?
Variante de răspuns:
În curbele deosebit de periculoase, semnalizate ca atare
În curbele în care vizibilitatea este sub 50 m
În zonele în care este interzisă depășirea
Răspuns corect: În curbele deosebit de periculoase, semnalizate ca atare
În curbele în care vizibilitatea este sub 50 m
Explicație: Aveți obligația de a circula cu o viteză care să nu depășească 30 km/h în localități sau 50 km/h în afara localităților, în curbele deosebit de periculoase semnalizate ca atare sau în curbele în care vizibilitatea este mai mica de 50 de metri.
Întrebare: Intenționați să remorcați un autoturism cu servodirecție rămas în pană de motor. Ce trebuie să aveți în vedere?
Variante de răspuns:
Blocați direcția
Manevrarea volanului solicită un efort fizic mai mare, de aceea veți efectua tractarea cu deosebită atenție
Nu aveți voie să-l remorcați în această situație
Răspuns corect: Manevrarea volanului solicită un efort fizic mai mare, de aceea veți efectua tractarea cu deosebită atenție
Explicație: Blocarea direcției (blocarea volanului) nu se va activa atât timp cât „contactul” autovehiculului este pus, adică este introdusă cheia în contact și răsucită până la prima treaptă, chiar daca motorul nu este pornit. Servodirecția ajută la manevrarea volanului cu minim de efort fizic, dar pentru funcționarea acestuia trebuie ca motorul autovehiculului să fie în funcțiune (motorul să fie pornit). Prin urmare, dacă intenționați să remorcați un autoturism cu servodirecție rămas în pană de motor, trebuie să aveți în vedere că manevrarea volanului solicită un efort fizic mai mare și, de aceea, tractarea trebuie efectuată cu deosebită atenție. Trebuie să reținem că dacă servodirecția nu mai funcționează nu înseamnă că sistemul de direcție nu mai funcționează, acesta va funcționa, dar se va manevra mai greoi. Trebuie să ținem cont că se interzice remorcarea unui autovehicul al cărui sistem de direcție este defect. În acest caz poate fi remorcat doar dacă remorcarea se realizează prin suspendarea roților directoare. Vă este permisă remorcarea autovehiculului cu servodirecție rămas în pană de motor, atât timp cât sistemul acestuia de direcție funcționează. În cazul în care sistemul acestuia de direcție nu funcționează poate fi remorcat doar dacă remorcarea se realizează prin suspendarea roților directoare.
Întrebare: Întoarcerea este interzisă:
Variante de răspuns:
Pe poduri și sub poduri
Pe drumurile naționale
La mai puțin de 50 m de intrarea în sediile instituțiilor
Răspuns corect: Pe poduri și sub poduri
Explicație: Se interzice întoarcerea vehiculelor în toate locurile în care oprirea voluntară a vhiculelor este interzisă, cu excepția intersecțiilor. Pe poduri se interzice oprirea voluntară a vehiculelor și de aceea se interzice și întoarcerea vehiculelor, de asemena se interzice întoarcerea vehiculelor și sub poduri. Oprirea vehiculelor, precum și întoarcerea, este interzisă pe drumurile Naționale EUROPENE (E). Pe drumurile Naționale normale este permisă oprirea, precum și întoarcerea. Legislația rutieră nu specifică faptul că întoarcerea este interzisă la mai puţin de 50 m de intrarea în sediile instituţiilor.
Întrebare: Cum procedați în cazul unui accidentat care are puls, dar nu respiră?
Variante de răspuns:
Îi faceți o resuscitare cardio-respiratorie
Îi dați câteva palme peste față, până își revine
Începeți respirația artificială
Răspuns corect: Începeți respirația artificială
Explicație: Dacă accidentatul nu respiră dar are puls, începeți imediat respirația artificială (respirație gură la gură). Resuscitarea cardio-respiratorie se efectuează doar atunci când victima este în stop cardio-respirator (Victima nu respira și nu are puls). Pentru respirația artificială (respirație gură la gură) procedați în felul următor:
Întrebare: Ce obligații vă revin la trecerile pentru pietoni?
Variante de răspuns:
Să circulați cu viteză redusă, pentru a putea ocoli pietonii angajați în traversare
Să reduceți viteza, dacă sunt pietoni angajați în traversare, pentru evitarea unui posibil accident
Dacă sunt pietoni angajați în traversare pe sensul dvs. de mers, să le acordați prioritate
Răspuns corect: Dacă sunt pietoni angajați în traversare pe sensul dvs. de mers, să le acordați prioritate
Explicație: La trecerile pentru pietoni aveți obligația de a acorda prioritate de trecere pietonului care traversează drumul public, prin loc special amenajat, marcat și semnalizat corespunzător, ori la culoarea verde a semaforului destinat lui atunci când acesta se află pe sensul dvs. de mers. De exemplu: Cu toate acestea, dorim să subliniem că în cazul pietonului care traversează începând cu sensul opus de mers, dacă acesta s-ar afla atât de aproapeîncât ar putea ajunge pe sensul dvs. de mers înainte să treceți de marcajul pietonal,aveți obligația să îi acordați acestuia prioritate. Mai multe informații despre obligațiile pe care le are conducătorul de vehicul la trecerea pentru pietoni, în funcție de tipul acesteia și de numărul de benzi pe sens, găsiți aici ->>Trecerea pentru pietoni și obligațiile pietonilor.
Întrebare: Pe autostradă se interzice:
Variante de răspuns:
Circulația cu o viteză sub 80 km/h
Manevra de mers înapoi
Folosirea benzii de lângă zona mediană ce desparte cele două părți carosabile
Răspuns corect: Manevra de mers înapoi
Explicație: Circulația cu o viteză de sub 80 km/h este permisă. Însă viteza minimă cu care se poate circula pe autostradă este de 50 km/h. Astfel, vă este interzis să circuli pe autostradă cu mai puțin de 50 de km/h, nu cu mai puțin de 80 de km/h. Pe autostradă vă este interzisă manevra de mers înapoi, deoarece pe autostradă se interzice oprirea voluntară a vehiculelor iar manevra de mers înapoi este interzisă în toate locurile în care oprirea voluntară este interzisă. Folosirea benzii de lângă zona mediană ce desparte cele două părți carosabile, mai exact ultima bandă de circulație,nu vă este interzisă. De exemplu dacă autostrada are 3 benzi, ne referim la banda 3 ca fiind cea de lângă zona mediană ce desparte cele două părți carosabile. Trebuie să nu confundați ultima bandă cu zona mediană, care nu este o bandă de circulație. Zona mediană este spațiul ce separă cele două sensuri de circulație, fie prin acele parapete metalice ori de beton, fie prin hașurare, în zonele special create pentru a lăsa posibilitatea traversării pe sensul opus, în caz de urgențe sau de lucrări.
Întrebare: Pentru a acorda primul ajutor în caz de fracturi, se fac următoarele manevre:
Variante de răspuns:
Se împing fragmentele osoase care au perforat pielea
Se fixează focarul de fractură, pentru a preveni mișcarea fragmentelor osoase în timpul imobilizării membrului, în atele care să fie destul de lungi pentru a prinde articulația de deasupra și cea de dedesubtul focarului de fractură
Se imobilizează fractura cu feșe sterile
Răspuns corect: Se fixează focarul de fractură, pentru a preveni mișcarea fragmentelor osoase în timpul imobilizării membrului, în atele care să fie destul de lungi pentru a prinde articulația de deasupra și cea de dedesubtul focarului de fractură
Explicație: Nu se permite introducerea în plagă a fragmentelor osoase ieșite. În cazul unui accidentat cu fracturi, se fixează focarul de fractură, pentru a preveni mișcarea fragmentelor osoase în timpul imobilizării membrului, fixarea fracturii se face prin atele care să fie destul de lungi încât să prindă articulația de deasupra și cea de dedesubtul focarului de fractură. Se recomandă ca sub atelă să se aplice un bandaj moale de tifon sau vată pentru prevenirea lezării țesuturilor moi. Nu se imobilizează fractura cu feșe sterile, în cazul în care nu se dispune de atele, fixarea (imobilizarea) se poate face cu eșarfe sau triunghiuri de pânză.
Întrebare: Cine nu este obligat să poarte centura de siguranță?
Variante de răspuns:
Pasagerii din taxiuri
Persoanele suferinde
Examinatorul, în timpul desfășurării probelor practice ale examenului
Răspuns corect: Examinatorul, în timpul desfășurării probelor practice ale examenului
Explicație: Pasageriidin taxiuri nu sunt exceptați de la obligația de a purta centura de siguranță, însă conducătorii de autoturisme care execută servicii de transport public de persoane,în regim de taxi, când transportă pasageri, sunt exceptați de la obligația de a purta centura de siguranță. Persoanele suferinde vor fi exceptate de la obligația de a purta centura de siguranțădoar dacă dețin certificat medicalîn care să fie menționată afecțiunea care contraindică purtarea centurii de siguranță. În varianta B nu este specificată existența unui astfel de certificat medical. Examinatorul,în timpul desfășurării probelor practiceale examenului pentru obținerea permisului de conducere, este exceptat de la obligația de a purta centura de siguranță.
Întrebare: Când gura unui rănit rămâne încleștată, respirația artificială se poate face:
Variante de răspuns:
Prin gura închisă a victimei
Prin nările victimei
În acest caz nu se mai face respirație artificială
Răspuns corect: Prin nările victimei
Explicație: Dacă victima are stop respirator, acesteia i se face respirație artificială, respirația artificială se efectuează "gură la gură", dar dacă gura victimei este încleștată, manevra de respirație artificială se va efectua prin nările victimei, nasul și gura fiind căile respiratorii.
Întrebare: Sunteți obligat să circulați cu o viteză care să nu depășească 30 km/h în localități, în următoarele situații:
Variante de răspuns:
În zona de acțiune a indicatorului de avertizare „copii“, în intervalul orar 07.00-22.00
Într-o zonă rezidențială
La schimbarea benzii de circulație
Răspuns corect: În zona de acțiune a indicatorului de avertizare „copii“, în intervalul orar 07.00-22.00
Explicație: În zona de acțiune a indicatorului „Copii” aveți obligația de a circula cu o viteză care să nu depășească 30 km/h în localități sau 50 km/h în afara localităților în intervalul orar 7:00 - 22:00. Indicatorului „Copii” vă avertizează că urmează să întâlniți un loc frecventat de copii, cum ar fi școli, grădinițe, locuri de joacă, parcuri, etc.. Este indicat să sporiți atenția pentru a putea opri în siguranță în cazul apariției pe neașteptate a copiilor pe partea carosabilă. Legislația rutieră obligă ca la circulația în zonele rezidențiale semnalizate corespunzător să circulați cu o viteză caresă nu depășească 20 km/h. Având în vedere că în enunțul întrebării este vorba despre viteza maximă de30 km/hvarianta B de răspuns nu poate fi corectă. La schimbarea benzii de circulație nu aveți obligația de a circula cu o viteză care să nu depășească 30 km/h în localități. Nu trebuie să confundațischimbarea direcției de circulațiecuschimbarea direcției de mers prin viraje. La schimbarea direcției de mersprin virajelegislația rutieră obligă să se circule cu o viteză cu o viteză care să nu depășească 30 km/h în localități sau 50 km/h în afara localităților. Prin urmare, varianta C de răspuns nu poate fi corectă.
Întrebare: Este permisă schimbarea direcției de mers spre stânga de către conducătorul autovehiculului încadrat corespunzător pe banda de circulație, dacă semaforul pentru această manevră indică semnalul verde, iar cel pentru direcția înainte, semnalul roșu?
Variante de răspuns:
Da, deoarece semnalul care i se adresează este verde
Nu, deoarece unul dintre semnale este roșu
Nu, deoarece semafoarele sunt defazate
Răspuns corect: Da, deoarece semnalul care i se adresează este verde
Explicație: Din enunțul întrebării reiese că respectivul conducător de autovehicul se află într-o intersecție reglementată cu semafoare și s-a încadrat corespunzător pe banda pentru virajul la stânga. Trebuie știut că sub fiecare semafor se găsește instalat câte un panou adițional, astfel semnalul semaforului va fi respectat de cei a căror direcție de deplasare se regăsește pe aceste panouri adiționale. În acest caz trebuie să respectăm semnalul semaforului pentru virajul către stânga, semafor ce indică culoarea verde, așa cum se specifică în enunțul întrebării. Prin urmare, respectivului conducător de autovehicul îi este permisă trecerea prin intersecție pentru a efectua virajul la stânga. Celor care doresc să circule pe direcția înainte le este interzisă pătrunderea în intersecție, deoarece semnalul pentru această direcție indică culoarea roșie.
Întrebare: Este interzisă depășirea:
Variante de răspuns:
Tuturor vehiculelor, la 100 m de trecerile la nivel cu calea ferată curentă
Vehiculelor cu tracțiune animală, motocicletelor fără ataș, mopedelor și bicicletelor, dacă vizibilitatea asupra drumului este asigurată pe o distanță mai mare de 20 m, iar lățimea drumului este de cel puțin 7 m
În intersecțiile cu circulație nedirijată
Răspuns corect: În intersecțiile cu circulație nedirijată
Explicație: Depășirea la 100 de metri de trecerile la nivel cu calea ferată este permisă, deoarece se interzice depășirea pe trecerile la nivel cu calea ferată șila mai puțin de 50 de metri înainte de acestea. Depășirea vehiculelor enumerate în situația din varianta B este permisă, depășirea acestora este permisă chiar și pe poduri. Legislația rutieră interzice depășirea vehiculelor în intersecțiilecu circulație nedirijată. Atenție! se interzice depășirea tuturor vehiculelor, chiar și depășirea bicicletelor sau trotinetelor electrice.
Întrebare: Cum procedați în cazul în care observați în timp util o persoană în vârstă care traversează neregulamentar drumul public, în fața dvs.?
Variante de răspuns:
Semnalizați cu claxonul și cu luminile, pentru a împiedica persoana respectivă să traverseze
Reduceți din timp viteza și luați toate măsurile de evitare a lovirii persoanei care traversează
Legal nu aveți nicio obligație, iar în caz de accident, pietonul imprudent va răspunde, inclusiv pentru eventualele avarii produse
Răspuns corect: Reduceți din timp viteza și luați toate măsurile de evitare a lovirii persoanei care traversează
Explicație: Puteți semnaliza cu claxonul și cu luminile, pentru a împiedica persoana respectivă să traverseze sau să se retragă pe trotuar, deși sunt șanse mici ca acea persoanaîn vârstăsă aibă timp să acționeze, dar înainte de asta trebuie să luați masurile de lavarianta Bde răspuns,acelea sunt cele mai importante. În cazul în care un pieton, indiferent dacă este sau nu o persoană în vârstă, care traversează neregulamentar drumul public prin fața dumneavoastră, se recomandă să reduceți din timp viteza și să luați toate măsurile de evitare a lovirii persoanei care traversează. Nu contează dacă pietonul traversează neregulamentar, atât timp cât observați în timp util și puteți evita producerea unui accident, trebuie să o faceți. Deși legislația rutieră specifică faptul că pietonii accidentați ca urmare a traversării prin locuri nepermise poarta întreaga răspundere a accidentării lor, nu înseamnă că, dacă putem evita un astfel de eveniment neplăcut, avem dreptul să accidentăm pietonul pentru că a traversat prin loc nepermis. Această faptă, în caz de accident, vă poate aduce dosar penal pentru vătămare corporală sau chiar ucidere din culpă, deoarece puteați evita accidentul dar ați ales să îl produceți,conform codului penal.
Întrebare: Ce măsuri se iau în cazul accidentării foarte grave a unei persoane, într-un accident de circulație?
Variante de răspuns:
Transportul imediat la cea mai apropiată unitate sanitară, cu orice mijloc de transport posibil
Transportul imediat până la prima localitate și anunțarea ambulanței
Acordarea primului ajutor, până la sosirea ambulanței
Răspuns corect: Acordarea primului ajutor, până la sosirea ambulanței
Explicație: Transportarea victimelor la spital se poate realiza cu o ambulanță special dotată în acest sens, de regulă, însoțită de un medic. Nu constituie infracțiune părăsirea locului accidentului când conducătorul vehiculului,în lipsa altor mijloace de transport, transportă el însuși persoanele rănite la cea mai apropiată unitate sanitară în măsură să acorde asistență medicală necesară și la care va declara datele personale de identitate și numărul de înmatriculare sau înregistrare a vehiculului condus,conducătorul acestuia având obligația de a se întoarce imediat la locul accidentului.
Întrebare: Într-o intersecție, prezența unei ambulanțe ce se deplasează la o intervenție obligă pe ceilalți conducători:
Variante de răspuns:
Să reducă viteza și să-și continue drumul cu atenție
Să respecte semnificația culorii semaforului
Să acorde prioritate de trecere ambulanței
Răspuns corect: Să acorde prioritate de trecere ambulanței
Explicație: Trebuie să acordați prioritate,nudoar să reduceți viteza și să circulați cu atenție. Ordinea de prioritate obligă la respectarea semnalelor speciale de avertizare luminoase și sonore cu prioritate față de semnalele luminoase ale semafoarelor electrice. Autovehiculele aparținând serviciului de ambulanță sunt prevăzute cu semnale speciale de avertizare cu lumină de culoare albastră și sonore și au obligația să le folosească atunci când se deplasează la intervenții. Aceste semnale obligă participanții la trafic să acorde prioritate de trecere. Prin urmare, atunci când urmează să intrați într-o intersecție, aveți obligația de a acorda prioritate de trecere ambulanței, dacă aceasta are în funcțiune luminile speciale de avertizare de culoare albastră și pe cele sonore.
Întrebare: Ce obligații are conducătorul unui vehicul, dacă pe drumul pe care circulă observă evenimente de natură a pune în pericol siguranța circulației?
Variante de răspuns:
Să semnalizeze participanții la trafic care circulă din sens opus, schimbând alternativ lumina de drum cu lumina de întâlnire
Să emită semnale acustice ori de câte ori se întâlnește cu un alt vehicul circulând din sens opus
Să sesizeze cea mai apropiată unitate de poliție în legătură cu obstacolele sau situațiile care pun în pericol siguranța circulației
Răspuns corect: Să sesizeze cea mai apropiată unitate de poliție în legătură cu obstacolele sau situațiile care pun în pericol siguranța circulației
Explicație: Participanții la trafic sunt obligați să anunțe administratorul drumului public ori cea mai apropiată unitate de poliție atunci când au cunoștință despre existența pe drum a unui obstacol sau a oricărei alte situații periculoase pentru fluența și siguranța circulației. Nu este obligatoriu să emiteți semnale acustice ori să semnalizați participanții la trafic care circulă din sens opus.
Întrebare: Încredințarea cu știință a unui autovehicul / tractor agricol sau forestier, pentru a fi condus pe drumul public, unei persoane care nu posedă permis de conducere se pedepsește:
Variante de răspuns:
Penal
Contravențional
Cu amendă contravențională și anularea permisului de conducere
Răspuns corect: Penal
Explicație: Încredințarea cu știință a unui autovehicul / tractor agricol sau forestier, pentru a fi condus pe drumul public, unei persoane care nu posedă permis de conducere, se pedepsește penal. Ambii făptași ai acestei infracțiuni, cel care încredințează cu știință și cel ce conduce autovehiculul / tractorul agricol sau forestier fără să posede permis, vor fi pedepsiți penal, cu închisoare de la unu la 5 ani.
Întrebare: La apropierea de stațiile prevăzute cu alveolă, când circulați pe banda de lângă acostament, iar conducătorul autovehiculului de transport public de persoane semnalizează pornirea din stație:
Variante de răspuns:
Opriți obligatoriu
Reduceți viteza și, la nevoie, opriți
Măriți viteza
Răspuns corect: Reduceți viteza și, la nevoie, opriți
Explicație: Atunci când vă apropiați de o stație pentru mijloace de transport public de persoaneprevăzută cu alveolă, circulând pe banda de lângă acostament sau bordură, iar autobuzul aflat oprit în stație semnalizează intenția de a ieși, aveți obligația de a reduce viteza și la nevoie să opriți pentru a-i permite acestuia să reintre în trafic. Trebuie să reținem că autobuzul al cărui conducător semnalizează intenția de a reintra în trafic din stația prevăzută cu alveolă are prioritateDOAR față de vehiculele care circulă din spatele acestuia, iar dacă drumul are mai multe benzi pe sens acesta are prioritateDOAR față de vehiculele care circulă din spatele acestuiape prima bandă.